Službeni glasnik Grada Osijeka br. 3 od 26. veljače 2025.


Na temelju članka 19. točke 24. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst i 8/24) Gradsko vijeće Grada Osijeka na 26. sjednici održanoj 25. veljače 2025., donijelo je 


Z A K L J U Č A K

povodom razmatranja Izvješća o korištenju proračunske zalihe 
Proračuna Grada Osijeka za 2024. za IV. tromjesečje


I.

Gradsko vijeće Grada Osijeka prihvaća Izvješće o korištenju proračunske zalihe Proračuna Grada Osijeka za 2024. za IV. tromjesečje.

II.

Ovaj Zaključak stupa na snagu danom donošenja.


KLASA: 400-08/25-01/1
URBROJ: 2158-1-01-25-10
Osijek, 25. veljače 2025.

	PREDSJEDNIK
	GRADSKOGA VIJEĆA
	prof. dr. sc. Tihomir Florijančić, v. r.


IZVJEŠĆE

O KORIŠTENJU PRORAČUNSKE ZALIHE GRADA OSIJEKA ZA 2024. 
ZA IV. TROMJESEČJE

Člankom 65. Zakona o proračunu („Narodne novine“ br. 144/21), (u daljnjem tekstu: Zakon), propisano je da se u proračunu utvrđuju sredstva za proračunsku zalihu te da se ista koriste za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine.
Osim toga određeno je da sredstva proračunske zalihe mogu iznositi najviše 0,50 posto planiranih općih prihoda proračuna tekuće godine bez primitaka i ne mogu se koristiti za pozajmljivanje.
Člankom 66. stavkom 1. Zakona propisano je da o korištenju sredstava proračunske zalihe iz članka 65. Zakona između ostaloga odlučuje gradonačelnik sukladno Odluci o izvršavanju proračuna jedinice lokalne samouprave.
Stavkom 3. istoga članka propisano je da je obveza gradonačelnika tromjesečno izvijestiti predstavničko tijelo o korištenju sredstava proračunske zalihe.
	Člankom 10. Odluke o izvršavanju proračuna Grada Osijeka za 2024. (Službeni glasnik Grada Osijeka br. 18/23, 8/24 i 23/24) navodi se da su u Proračunu planirana sredstva proračunske zalihe u iznosu od 100.000,00 EUR koja će se koristiti za zakonom utvrđene namjene, te da o korištenju sredstava proračunske zalihe odlučuje Gradonačelnik.
Proračunska zaliha planirana je u Proračunu Grada Osijeka za 2024. i projekcijama za 2025. i 2026. u Razdjelu 200 - Upravni odjel - Ured gradonačelnika, Glavi 20001 - Upravni odjel - Ured gradonačelnika, Programu 1013 - Proračunska zaliha, Aktivnosti 101301 - Proračunska zaliha (Pozicija R0072 - Nepredviđeni rashodi do visine proračunske zalihe).
Uslijed razornih i katastrofalnih poplava koje su zadesile susjednu Bosnu i Hercegovinu u noći sa 3. na 4. listopada 2024. u kojima je život izgubilo više desetaka osoba te je nastala velika materijalna šteta odlučili smo financijski pomoći sa 10.000,00 EUR Općini Kreševo u Bosni i Hercegovini koja se nalazi među najugroženijim područjima. 
Rješenje o odobravanju financijske pomoći Općini Kreševo (Bosna i Hercegovina) za saniranje posljedica poplave (KLASA: 402-01/24-01/291, URBROJ: 2158-1-02-24-3) doneseno je 9. listopada 2024. te je na temelju njega dana 14. listopada 2024. izvršena isplata u iznosu od 10.000,00 EUR.

KLASA: 400-08/25-01/1
URBROJ: 2158-1-02-25-7
Osijek, 24. siječnja 2025.

	GRADONAČELNIK
	Ivan Radić, mag. oec., v. r.

